text: Ku kwana da shirin karin haraji - Hukumar tattara haraji zuwa ga 'yan Najeriya ▷ Legit.ng
  3 months ago 1191 views by Mustapha Saddiq
  Hukumar gwamnatin tarayyar Najeriya dake da alhakin tattara haraji ta kasa watau Federal Inland Revenue Service (FIRS) a ranar Talata ta bukaci 'yan Najeriya da su kwana da shirin ko-ta-kwana na karin harin kayayyaki a shekarar nan ta 2019.
  Hukumar ta FIRS ta bayyana cewa tana nan tana shirye-shiryen yin karin harajin na bangaren da ake kira da Value Added Tax (VAT) da kaso 35 zuwa 50 cikin dari domin samar da kudaden shigar da za a iya dabbaka kasafin kudin na 2019.
  KU KARANTA: Yadda sojoji suka yi biji-biji da 'yan Boko Harama a Michika
  Legit.ng Hausa ta samu cewa wannan dai ya fito ne daga bakin shugaban hukumar ta tattara harajin ta kasa watau FIRS mai suna Mista Babatunde Fowler lokacin da yake ansa tambayoyi daga kwamitin majalisar dattawa kan harkokin da suka shafi kudi.
  Mista Fowler ya kara da cewa wannan matakin da hukumar da yake shugabanta za ta dauka na daga cikin tsare-tsaren su na ganin sun cimma burin su na tarawa gwamnatin tarayya harajin Naira triliyon 9 a shekarar ta 2019.